28/09/2015 | Administración LocalMunicipal
Bergondo
Secretaría
Baixa e asignación de novos postos no Mercado da Horta

ANUNCIO Baixa e asignación novos postos no Mercado na Horta O día 18 de setembro ditouse a Resolución 966/2015, que transcrita literalmente di: “A Lei 13/2010, do 17 de decembro, do comercio interior de Galicia establece o marco normativo regulador da actividade comercial co fin de acadar a modernización, a mellora e o desenvolvemento do sector. Esta lei caracterízase por preservar os principios que deben presidir os mercados galegos como son os de transparencia, defensa da competencia e protección dos consumidores. No Título V da mencionada lei establécense as modalidades especiais de venda, incluíndo no seu Capítulo V a “Venda ambulante e non sedentaria”. Esta tipoloxía de venda estará suxeita á correspondente autorización municipal. Así mesmo, temos que ter en conta que a Lei 7/85, do 2 de abril, Reguladora de Bases do Réxime Local, modificada pola Lei 27/2013, de 27 de decembro, de racionalización e sostenibilidade da Administración Local establece como como competencia municipal a materia de “Ferias, abastos, mercados, lonjas y comercio ambulante”. Neste senso, o Concello de Bergondo, no seu interese en dinamizar e fomentar a economía no seu territorio e favorecer o autoemprego dos seus emprendedores no eido agrario, aprobou a Ordenanza Reguladora do Mercado de Horta. A presente ordenanza regulará a celebración dun mercado consistente na reunión de expositores-vendedores interesados en ofrecer ao público productos da horta da comarca de Bergondo. O Mercado desenvolverase na praza municipal de Guísamo cunha periodicidade semanal, en horario de mañá, entre as 9.30 e as 14.30 horas. As mercadorías obxecto de venda que se autorizan serán: verduras, legumes, froita, sementes, ovos, mel, queixo, flor e productos elaborados caseiros dos anteriores, debendo cumprirse as condicións sanitarias e hixiénicas que establece a lexislación sectorial sobre a materia para cada tipo de producto. Por Resolución da Alcaldía 513/2014 acordouse conceder autorización municipal a cinco candidatos que presentaron correctamente a documentación para participar no devandito mercado. Por Resolución da Alcaldía 870/2014 acordouse autorizar a celebración do Mercado de Horta tódolos venres ao carón da casa do Concello de Bergondo. Despois de reiteradas ausencias, o día 09/09/2015 prodúxose a renuncia dunha das titulares da autorización administrativa, concretamente do posto número cinco. A renuncia prodúxose telefónicamente por atoparse fóra da Comunidade Autónoma. Para a participación no mercado de horta esixirase o cumprimento dos requisitos establecidos no artigo 5 da citada ordenanza e a presentación da correspondente solicitude no Rexistro Xeral do Concello. Por todo o anterior, dado o interese en ampliar o número de postos ocupados actualmente no Mercado de Horta, e en cumprimento da lexislación vixente e no uso das facultades legalmente atribuídas, RESOLVO: Primeiro. –Declarar a extinción da autorización municipal a dona Sirlene Veronica Yolanda Bohajar Tolmos como titular do posto número 5 do Mercado de Horta do Concello de Bergondo de acordo co previsto no artigo 10.3 b). Segundo. –Iniciar os trámites para ampliar o MERCADO DE HORTA DO CONCELLO DE BERGONDO nos termos establecidos na ordenanza reguladora aprobada ao efecto, mediante a asignación de tres novos postos (postos 5, 6 e 7). Terceiro. –Establecer un prazo de dez (10) días naturais a partir do día seguinte á publicación desta Resolución no Boletín Oficial da Provincia para a presentación das solicitude de participación no devandito mercado de acordo co establecido no artigo 8.1 da devandita ordenanza. As solicitudes presentaranse conforme ao modelo que figura como anexo III da ordenanza. Cuarto. –Dar publicidade ao devandito mercado co obxecto de difundir a súa celebración entre os/as potenciais interesados/as.” Bergondo, 18 de setembro de 2015. A alcaldesa Alejandra Pérez Máquez